**DĖL LĖŠŲ IŠ SAVIVALDYBĖS ADMINISTRACIJOS DIREKTORIAUS REZERVO SKYRIMO**

2020 m. birželio 19 d. Nr. DĮV-545

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės administracijos direktoriaus rezervo lėšų naudojimo tvarkos aprašo, patvirtinto Šilalės rajono savivaldybės tarybos 2013 m. sausio 31 d. sprendimu Nr. T1-5 „Dėl Šilalės rajono savivaldybės administracijos direktoriaus rezervo lėšų naudojimo tvarkos aprašo patvirtinimo“, 6 punktu ir atsižvelgdamas į Šilalės rajono savivaldybės administracijos Buhalterinės apskaitos skyriaus 2020 m. balandžio 21 d. prašymą Nr. AB6-104 „Dėl asmeninės apsaugos priemonių įsigijimo“, viešosios įstaigos Šilalės rajono ligoninės direktoriaus 2020 m. gegužės 12 d. prašymą Nr. SD-177 „Dėl išlaidų kompensavimo“ ir 2020 m. gegužės 27 d. prašymą Nr. SD-194 „Dėl išlaidų kompensavimo“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Savivaldybės administracijos direktoriaus rezervo tvarkymo programos priemonei (Nr. 01.01.04.02.), iš viso – 38 000,0 Eur:

1.1. Savivaldybės administracijai – 18 000,0 Eur (padengti patirtas bei artimiausiu metu patirsimas išlaidas, susijusias su COVI-19 pandemijos sukeltų pasekmių mažinimu (asmeninės apsaugos priemonės, lovos, transportas, patalpų nuoma ir kt.);

1.2. viešajai įstaigai Šilalės rajono ligoninei – 20 000,0 Eur (padengti modulinių namelių, skirtų ligoninės pacientų, įtariamų užsikrėtusių COVID-19, izoliacijai, įrengimo išlaidų dalį).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartį su Programos vykdytoju dėl 1.2 papunktyje įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius